b"\n_START_ARTICLE_\nLindol sa Kapuluang Solomon noong 2007\n_START_SECTION_\nBunga\n_START_PARAGRAPH_\nDalawampu't-walong katao ang namatay nang nilusob ng isang tsunami, na idinulot ng isang lindol, ang Kapuluang Solomon, at sumira sa labing-tatlo o marami pang mga baryo. Libu-libo ang nawalan ng tahanan, at tinatayang aabot sa milyun-milyon ang pinsalang dulot nito. Sinusubukan ng mga tagapagligtas na mapuntahan ang ibang mga pulo, at inaasahang tataas ang bilang ng mga namatay. Sa Timog Choiseul, winasak ng mga along may taas ng 10 metro ang mga nayon, mga hardin at isang pagamutan. Humigit-kumulang na 900 bahay ang nasira at 5000 katao ang nawalan ng bahay._NEWLINE_Umabot sa Papua New Guinea ang tsunami, kung saan isang pamilyang may limang kasapi ang nawawala sa isang malayong pulo na dinaanan ng tsunami."